অনেক কারণে ফুসফুস আবরণী বা প্লুরায় পানি জমতে পারে। এর মধ্যে কিছু রয়েছে ফুসফুসের নিজস্ব কারণ, কিছু কারণ আবার ফুসফুসের সঙ্গে কোনো সম্পর্কই নেই। সাধারণত ফুসফুসের টিবি, নিউমোনিয়া, ক্যানসার, ইনফার্কশন এ জাতীয় রোগে প্লুরায় পানি জমতে পারে। ফুসফুসের রোগের বাইরে হার্ট ফেইলিউর, লিভার সিরোসিস, নেফ্রোটিক সিনড্রোম, কিডনি ফেইলিউর, ম্যালনিউট্রিশন বা অপুষ্টি, পেরিকার্ডাইটিস বা হার্টের আবরণীতে প্রদাহ, লিভার এবসেস এসব রোগেও ফুসফুসের প্লুরায় পানি জমতে পারে।